ગ્રીન અને સસ્ટેનેબલ શાળા પ્રોજેકટમાં વરસાદી પાણીના સંગ્રહની વ્યવસ્થા (રેઈન વોટર હાર્વેસ્ટિંગ), વૃક્ષારોપણ, સૌર ઉર્જાનો ઉપયોગ, પાણીઉર્જા અને કચરાનું વ્યવસ્થાપન જેવા વિવિધ ઘટકો અને સમગ્ર શાળાકીય સુવિધાઓમાં પર્યાવરણની જાળવણી અને અભિવૃધ્ધિના આયોજનનો સમાવેશ થાય છે. સમગ્ર કાર્યક્રમના સફળ અમલીકરણ અને પર્યાવરણ અંગે જાગૃતિ માટેના વિવિધ એકમોનો બાળકોના અભ્યાસક્રમમાં સમાવેશ કરવામાં આવેલ છે. હાલમાં, રાજયની ૬૧ પ્રાથમિક શાળાઓ અને ૧૦૦ કસ્તુરબા ગાંધી બાલિકા વિદ્યાલયોને ગ્રીન સ્કુલમાં તબદીલ કરવાના સકારાત્મક પરિણામો મળી રહ્યા છે. વળી, ૪૭ પ્રાથમિક શાળાઓમાં આ કામગીરી પ્રગતિમાં છે.